stanford-oval/wikipedia huggingface dataset:
פדקס אקספרס
פעילות החברה בישראל

פדקס אקספרס פעלה בישראל משנת 1990, באמצעות הזכיינית F.C אקספרס (FedEx ישראל). בשנת 2019 הסתיים זיכיון f.c. והחברה עברה לייצוג ישיר בארץ, לפדקס מרכז פעילות ראשי  בנמל התעופה בן-גוריון, וכן סניף ב חיפה,  החברה מפעילה טיסה יומית לנמל התעופה בן-גוריון, באמצעות מטוס בואינג 757-200.
הערות שוליים

↑  ‏‏
↑  https://www.planespotters.net/airline/Federal-Express-(FedEx)
פטריס רדזינש

| --- | --- |
אין תמונה חופשית
 לידה:  2 במאי 1880 האימפריה הרוסית (1858–1883) פלך ליבוניה, האימפריה הרוסית
 פטירה:  8 באוקטובר 1930 (בגיל 50) לטביה ריגה, לטביה
 מקום קבורה:  Brothers' Cemetery 
 מדינה:  האימפריה הרוסית, לטביה 
 השכלה:  בית הספר הצבאי בווילנה 
 השתייכות:  רוסיה האימפריה הרוסית אוקראינה המדינה האוקראינית אוקראינה הרפובליקה העממית של אוקראינה לטביה לטביה
 תקופת הפעילות:  מ-1898
 דרגה:  גנרל
 תפקידים בשירות
 מפקד הצבא
 פעולות ומבצעים
 מלחמת רוסיה-יפן מלחמת העולם הראשונה מלחמת האזרחים ברוסיה מלחמות העצמאות של לטביה
 עיטורים
 אביר בלגיון הכבוד  מסדר סנטה אנה, דרגה 4  מסדר סטניסלב הקדוש, דרגה 2  מסדר סטניסלב הקדוש, דרגה 3  אות המסדר אנה הקדושה, דרגה 3  מסדר שלושת הכוכבים, דרגה ראשונה  מסדר סנטה אנה, דרגה 2  מסדר לאקפלסיס  דרגה רביעית במסדר גאורגיוס הקדוש 
 
פטריס ולדמארס רדזינש (בלטבית: Pēteris Valdemārs Radziņš;‏ 2 במאי 1880 – 8 באוקטובר 1930) היה גנרל לטבי, אשר שימש כמפקד הצבא של לטביה בין 1924–1928.
ביוגרפיה

רדזינש נולד ב-2 במאי 1880, למשפחת איכרים בקרבת העיר ולקה (אנ') בפלך ליבוניה שבאימפריה הרוסית. ב-1898 הוא התגייס לצבא האימפריה הרוסית. הוא הוצב בתחילה בקובנה, ולאחר מכן למד בבית הספר הצבאי בווילנה. הוא סיים את לימודיו ב-1901 בדרגת לייטננט משנה. הוא לחם במלחמת רוסיה-יפן כמפקד פלוגה, ולאחר המלחמה הועלה לדרגת לייטננט. ב-1907 הוא החל ללמוד באקדמיית המטה הכללי, וב-1909 הועלה לדרגת קפיטן. ב-1910 הוא סיים את לימודיו באקדמיה בדרגת מאיור. ב-1912 הוא הוצב במטה הדיוויזיה ה-38. בתחילת מלחמת העולם הראשונה הוא לחם עם הדיוויזיה בקרב גליציה. הוא השתתף בקרבות עד סוף המלחמה.
בפברואר 1918 רזדינש עזב את הצבא הרוסי ונסע לאוקראינה. ארץ זו ידעה תהפוכות רבות באותה תקופה. פבלו סקורופדסקי הכריז על עצמו כ"הטמאן" והקים את "המדינה האוקראינית", שבפועל הייתה מדינת בובות של הקיסרות הגרמנית. רזדינש הצטרף לצבא האוקראיני החדש, והשתתף בקרבות נגד הסוציאליסטים האוקראינים שהונהגו בידי סימון פטליורה. בדצמבר 1918, נפלה ממשלתו של סקורופדסקי, ופטליורה הכריז על הקמת הרפובליקה העממית של אוקראינה. רזדינש הצטרף לצבאו של פטליורה. עם זאת, גם ממשלת פטליורה לא שרדה זמן רב לנוכח פלישה של הצבא האדום. בספטמבר 1919 כבשו הסובייטים את אוקראינה, ורזדינש נמלט לוורשה.
בוורשה, נפגש רזדינש עם נציגים ממולדתו לטביה, שגם היא הכריזה בינתיים על עצמאותה. רזדינש שוכנע לחזור לארצו, ובאוקטובר הוא התגייס לצבא הלטבי החדש. באותה תקופה, האזור הבלטי היה שרוי בכאוס, ולטביה הצעירה נאלצה להתגונן מול פלישה סובייטית, מרד של סוציאליסטים לטבים, ומתקפה של צבא המתנדבים של מערב רוסיה שנתמך בידי גדודי פרייקור של גרמנים-בלטים. רזדינש השתתף בקרבות רבים, וב-5 בפברואר 1920 הועלה לדרגת גנרל. באוקטובר של אותה שנה, הוא פרש מהצבא, וכתב מספר ספרים העוסקים בהיסטוריה של לטביה ובתאוריה צבאית.
ב-23 בפברואר 1924 הוא חזר לצבא ומונה למפקד הצבא הלטבי. הוא כיהן בתפקיד עד 25 באפריל 1928, אז עזב את התפקיד, לבקשתו, ומונה למפקד הקורסים האקדמיים הצבאיים. הוא נפטר בריגה ב-8 באוקטובר 1930.
ערבי עם פרח

| --- | --- |

 מידע כללי
 צייר:  פנחס ליטבינובסקי
 תאריך יצירה:  1926
 טכניקה וחומרים:  צבעי-שמן על בד
 ממדים בס"מ
 אורך:  73
 גובה:  92
 נתונים על היצירה
 מיקום:  מוזיאון תל אביב לאמנות
"ערבי עם פרח" (1926) הוא ציור מאת הצייר הישראלי פנחס ליטבינובסקי.
תיאור

במרכז הציור מופיעה דמותו של צעיר כהה עור חבוש תרבוש, הלובש מכנס שחור וחולצה לבנה. הדמות מתוארת יושבת על כיסא כחול בעל מושב קש. ידו האחת שעונה על גב משענתו של הכיסא, בעוד ידו האחרת מחזיקה פרח אדום. הציור שולט גוון ורוד המופיע ברקע הדמות ומשתקף גם בחולצה הלבנה. הציור מושפע מציורי אוונגרדי אירופי. בייחוד הוא דומה לציוריו של אנרי מאטיס כדוגמת "מלח צעיר" (1906) בכל הקשור לשימוש במשטחי צבע, בעיוות אנטומי לשם הדגשת הקומפוזיציה ובהפשטה מסוימת.
הציור ניתן במתנה על ידי האמן לרפאל קלצ'קין. בשנת 1988 תרמה רעיתו, הדסה קלצ'קין את הציור למוזיאון תל אביב לאמנות לזכר בעלה.
הערות שוליים

↑  ראו: המוזיאון מציג את עצמו: אמנות ישראלית מאוסף המוזיאון, מוזיאון תל אביב לאמנות, תל אביב, 2011, עמ' 27-26.
↑  ראו: בר-קדמה, עמנואל, "שושנת רפאל", ידיעות אחרונות, מוסף תל אביב, 1 באפריל 1988
עמים איטליים

מוזיקאי אטרוסקי. ציור קיר בקבר טריקליניום בטרקואיניה
העמים האיטליים העתיקים (אנגלית Ancient Italic peoples) הוא שם כולל לכל העמים אשר ישבו באיטליה ועברו לשליטה הרומית. חלק מעמים אלה היו קרובים זה לזה מבחינה אתנית ולשונית, ודיברו שפות איטליות או יוונית כתוצאה מהשפעת ההתיישבות היוונית באיטליה; ואילו אחרים השתייכו לענף הודו אירופי אחר או שלא היו שייכים כלל למשפחת עמים זו. ההשתייכות המדויקת של חלק מעמים אלה אינה ידועה או שמוטלת בספק.
בין העמים האיטליים נמנים (לצד כינויים בלטינית או איטלקית):
אקווים - Aequi
אאורונקים - Aurunci
אאוסונים - Ausoni
ברוטים - Bruttii
אלימים - Elymi
אטרוסקים - Etrusci או Tusci
אאוגנים - Euganei
פליסקים - Falisci
הרניקים - Hernici
יפיגים - Iapyges או Japigi
איטלים - Italioti
לטינים - Latini
לפונטים - Lepontii
ליגורים - Ligures (אנ')
לוקאנים - Lucani
מרוקינים - Marrucini
מרסים - Marsi
מספים - Messapii
אנוטרים - Enotri
אוסקים - Osci (אנ')
פליגנים - Paeligni
פיקנים - Piceni
ראטים - Reti
רוטולים - Rutuli
סבינים - Sabini (אנ')
סמניטים - Samnites
סיקנים - Sicani
סיקליוטים - Siceliotes
סיקולים - Siculi
טאורינים - Taurini
אומברים - Umbri
ונטים אדריאטים - Veneti או Paleoveneti
וסטינים - Vestini (אנ')
וולסקים - Volsci (אנ')
עצלן דו-אצבע של הופמן

| עצלן דו-אצבע של הופמן |
| --- | --- |
 עצלן דו-אצבע של הופמן
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: דלשינאים
סדרה:: פילוסאים
תת־סדרה:: עצלנאים
משפחה:: עצלני דו-אצבע
סוג:: עצלן דו-אצבע
מין:: עצלן דו-אצבע של הופמן
שם מדעי
 Choloepus hoffmanni ‏פטרס, 1858
תחום תפוצה
 תפוצת עצלן דו-אצבע של הופמן

עצלן בקוסטה ריקה
עצלן דו-אצבע של הופמן (שם מדעי: Choloepus hoffmanni) ידוע גם כעצלן דו-אצבעי מערבי ועצלן דו-אצבעי בהיר הוא מין של עצלן דו-אצבע שחי באזורים במערב דרום אמריקה בהונדורס, אקוודור, קוסטה ריקה, פרו, ברזיל ובוליביה. העצלן חי ביערות גשם ומבלה את מרבית חייו על עצים.
הם ניזונים מעלים ופירות. הם בהירים יותר מעצלן דו-אצבע של לינאוס, ופניהם לבנות. תקופת ההריון שלהם נמשכת בסביבות שנה. הם כמעט ולא זזים, אך זזים מעט יותר מהר מהסוג שני של עצלן-דו אצבע. הם יורדים מהעצים רק כדי לעבור לעץ אחר או לשחות.
הם מגיעים לאורך של 75 סנטימטר, עם טפרים באורך 6.5 סנטימטר. לפרווה יש לעיתים גוון ירוק שמתקבל מאצות שגדלות בה ומשמשות כהסוואה לעצלן.
הערות שוליים

↑  עצלן דו-אצבע של הופמן באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
עונת 1963 בגביע ליברטדורס

| --- | --- |
סמל הקבוצה המנצחת
 תקופת התחרות:  7 באפריל 1963 – 11 בספטמבר 1963 (158 ימים)
 מספר משתתפות:  9  (מתוך 9 משתתפות שנרשמו)
 הזוכה:  ברזיל סנטוס
 מספר משחקים:  19
 מספר שערים:  63 (3.32 בממוצע למשחק)
 מלך השערים:  (7) חוסה סנפיליפו ארגנטינה  בוקה ג'וניורס
 → 19621964 ←
עונת 1963 בגביע ליברטדורס הייתה העונה הרביעית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-7 באפריל 1963 והתחרות הסתיימה ב-11 בספטמבר 1963. בתחרות השתתפו 9 קבוצות (נציגת בוליביה לא השתתפה).
התחרות הסתיימה בניצחון של סנטוס בפעם השנייה בתולדות המועדון.
מתכונת התחרות

בתחרות השתתפו 9 קבוצות. מנצחת העונה הקודמת קיבלה זכות להשתתף בתחרות ישירות משלב חצי הגמר. הקבוצות חולקו ל-3 בתים ומנצחת כל בית עלתה למשחקי חצי הגמר. במידה ומספר קבוצות בבית זכו באותו מספר נקודות, ההכרעה נקבעה על ידי משחק נוסף.
בכל השלבים נערכו משחק בית ומשחק חוץ. על ניצחון הוענקו שתי נקודות.
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |   ארגנטינהבוקה ג'וניורס |   ארגנטינהבוקה ג'וניורס | 2 | 1 |  |  | 3 |   |  |  |  |  |  |  |  |  |
|  |   אורוגוואיפניארול |   אורוגוואיפניארול | 1 | 0 |  |  | 1 |   |  |  |  |  |  |  |  |  |
|  |   אורוגוואיפניארול |   אורוגוואיפניארול | 1 | 0 |  |  | 1 |   |   |   ברזילסנטוס |   ברזילסנטוס | 3 | 2 |  |  | 5 |
|  |  |  |  |  |  |  |  |   |   |   ברזילסנטוס |   ברזילסנטוס | 3 | 2 |  |  | 5 |
|  |  |  |  |  |  |  |  |   |   |   ארגנטינה בוקה ג'וניורס |   ארגנטינה בוקה ג'וניורס | 2 | 1 |  |  | 3 |
|  |   ברזילסנטוס |   ברזילסנטוס | 1 | 4 |  |  | 5 |   |   |   ארגנטינה בוקה ג'וניורס |   ארגנטינה בוקה ג'וניורס | 2 | 1 |  |  | 3 |
|  |   ברזילסנטוס |   ברזילסנטוס | 1 | 4 |  |  | 5 |   |  |  |  |  |  |  |  |  |
|   |   ברזילבוטפוגו |   ברזילבוטפוגו | 1 | 0 |  |  | 1 |   |  |  |  |  |  |  |  |  |
מהלך התחרות > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 3 בספטמבר 1963 | ברזיל סנטוס | 3 - 2 | ארגנטינה בוקה ג'וניורס | מרקנה, ריו דה ז'ניירו, ברזיל צופים: 100,000 שיפוט: צרפת מרסל בואה |
| 3 בספטמבר 1963 | קואוטיניו  2', 21'   לימה  28' |  | חוסה סנפיליפו  43', 89' | מרקנה, ריו דה ז'ניירו, ברזיל צופים: 100,000 שיפוט: צרפת מרסל בואה |
| 0 | 1 | 2 | 3 | 4 |
| --- | --- | --- | --- | --- |
| 11 בספטמבר 1963 | ארגנטינה בוקה ג'וניורס | 1 - 2 | ברזיל סנטוס | הבונבוניירה, בואנוס איירס, ארגנטינה צופים: 50,000 שיפוט: צרפת מרסל בואה |
| 11 בספטמבר 1963 | חוסה סנפיליפו  46' |  | קואוטיניו  50'   פלה  82' | הבונבוניירה, בואנוס איירס, ארגנטינה צופים: 50,000 שיפוט: צרפת מרסל בואה |
עמילאז

מבנה מרחבי של עמילאז
עמילאז או דיאסטז, הם האנזימים המפרקים את העמילן למולקולות גלוקוז. נמצאים בעיקר בלבלב ובבלוטות הרוק.
לעמילאז תפקיד עיקרי בעיכול סוכרים, בעיקר עמילן. אנזים זה הוא חלק מאנזימי מערכת העיכול המסייעים בעיבוד המזון כדי שיוכל להיספג דרך מערכת העיכול לדם. ניתן לבדוק את רמת האנזים בדם או בשתן.
| --- | --- |
α-עמילאז: α-עמילאזות הם אנזימים שפעילותם נזקקת לסידן. α-עמילאז מפרק את שרשרת העמילן באתרים אקראיים, ובשל כך הוא לרוב פועל מהר יותר מבטא-עמילאז. בבעלי חיים הוא אנזים עיכול עיקרי. בפיזיולוגיה של אדם, העמילאזות ברוק ובלבלב הם אלפא-עמילאז.
β-עמילאז: β-עמילאזות מיוצרות בחיידקים, פטריות וצמחים. אלו מפרקות את הקשר הגליקוזידי α-1,4 השני, וכך מתפרקות שתי יחידות גלוקוז (מלטוז) בכל חיתוך. במהלך הבשלה של פירות β-עמילאז מפרק עמילן לסוכר, מה שמעניק את הטעם המתוק לפרי הבשל. גם אלפא עמילאזות וגם בטא עמילאזות מופיעות בזרעים, כאשר בטא עמילאזות מופיעות בטרם הנביטה ואילו אלפא עמילאזות ופרוטאזות מופיעות כאשר מתחילה הנביטה. עמילאזות בגרעיני דגנים הם בעלי תפקיד מפתח בייצור לתת. מיקרואורגניזמים רבים מייצרים עמילאזות לפירוק עמילן חוץ תאי. רקמות בעלי חיים לא כוללים בטא עמילאזות, אבל הוא עשוי להימצא במיקרואורגניזמים החיים במערכת העיכול.
γ-עמילאז: γ-עמילאז מפרק את הקשר הגליקוזידי ‏α‏(1-4) בקצהו של עמילוז ועמילופקטין ויוצר גלוקוז, אך מפרק גם קשרים גליקוזידים ‏α‏(1-6).
פדריקו סנטאנדר

פדריקו חאבייר סנטאנדר מרלס (נולד ב-4 ביוני 1991) הוא כדורגלן פרגוואי המשחק בעמדת החלוץ בנבחרת פרגוואי.
קריירת מועדונים

סנטאנדר החל את הקריירה שלו במחלקת הנוער של קלוב גוארני, שבה הצטיין. סנטאנדר משך את תשומת לבם של מועדונים רבים, ואף זכה למבחן במילאן. כבר בגיל 16 הוא ערך את הופעת הבכורה שלו בקבוצה הבוגרת של גוארני, שם כבש שער בניצחון 2–5 על טוקארי. בסוף אוגוסט 2010, הושאל לעונה לטולוז הצרפתית, שבמדיה רשם 23 הופעות וחמישה שערים.
בפברואר 2012 חתם על חוזה לשלוש שנים בקבוצת ראסינג קלוב הארגנטינאית, אך לאחר חצי שנה מצא את עצמו מושאל לעונה אחת לקבוצת טיגרה. סנטאנדר חזר לגוארני לעונת 2014/15 ובה רשם 40 הופעות מתוכן מנה 16 כיבושים.
ב-14 ביוני 2015 סנטאנדר חתם לחמש שנים בקבוצה הדנית, פ.צ. קופנהגן. הוא הצטרף לקבוצה לאחר שסיים את קמפיין גביע הליברטדורס עם גוארני. את הופעת הבכורה שלו בליגה ערך ב-2 באוגוסט ורשם שני בישולים, האחד לתומאס דילייני והאחר לוויליאם קויסט. שלושה ימים לאחר מכן כבש את שערו הראשון בהפסד 2–3 ליבלונץ הצ'כית, הפסד שמנע מהקבוצה להעפיל לשלב הבתים של הליגה האירופית. ב-16 במאי 2016 סנטאנדר כבש צמד נגד נורסאלנד, ניצחון שהכתיר את קופנהגן לאלופי הליגה. בעונה הראשונה שלו בקבוצה, סנטאנדר הפך לכובש השלישי בטיבו ביחד עם 14 שערים וארבעה בישולים.
ב-24 באוגוסט 2016 סנטאנדר כבש בניצחון על אפואל ניקוסיה הקפריסאית, במשחק שגרם לקבוצתו להבטיח את ההעפלה לליגת האלופות.
ב-21 ביוני 2018 חתם סנטאנדר לארבע שנים בבולוניה האיטלקית.
קריירה בינלאומית

סנטאנדר ערך את הופעת הבכורה שלו במדים הלאומיים בהפסד 0–1 לנבחרת אוסטרליה ב-9 באוקטובר 2010.
תארים > קבוצתיים

אליפות דנמרק (2): 2015/16, 2016/17
הגביע הדני (2): 2015/16, 2016/17
הערות שוליים

↑  קופנהגן מחתימה את פדריקו סנטאנדר
| נבחרת פרגוואי – קופה אמריקה 2019 |
| --- | --- | --- |
|  1 סילבה •  2 פיריס •  3 גומס •  4 בלבואנה •  5 ולדס •  6 ארסמנדיה •  7 איטורבה •  8 ח. רוחאס •  9 קרדוסו •  10 גונסאלס •   11 סנטאנדר •  12 פרננדס • 13 אלונסו •  14 אסקובר • 15 מ. רוחאס • 16 ס. אורטיס • 17 פרס • 18 ר. אורטיס • 19 דומינגס • 20 טורס • 21 רומרו • 22 אגילר • 23 אלמירון • מאמן: בריסו |  1 סילבה •  2 פיריס •  3 גומס •  4 בלבואנה •  5 ולדס •  6 ארסמנדיה •  7 איטורבה •  8 ח. רוחאס •  9 קרדוסו •  10 גונסאלס •   11 סנטאנדר •  12 פרננדס • 13 אלונסו •  14 אסקובר • 15 מ. רוחאס • 16 ס. אורטיס • 17 פרס • 18 ר. אורטיס • 19 דומינגס • 20 טורס • 21 רומרו • 22 אגילר • 23 אלמירון • מאמן: בריסו | פרגוואי |
עמילופקטין

| --- | --- |
 
 כתיב כימי:  C₃₀H₅₂O₂₆ 
 מספר CAS:  9037-22-3
 
סיעופים במולקולת העמילופקטין
עמילופקטין הוא פחמימה, רב-סוכר המורכב מכמה אלפי מונומרים של החד-סוכר גלוקוז. מולקולות הגלוקוז מחוברות בעמילופקטין על ידי קשרים גליקוזידיים אלפא 1,4. העמילופקטין אינו מסיס בקלות במים ובעל משקל מולקולרי גבוה.

העמילופקטין, יחד עם עמילוז מרכיב את העמילן. המולקולה היא בעלת סיעופים רבים המתאפשרים על ידי קשרי אלפא 1,6, אשר מופיעים אחרי כל 24–30 מונומרים של גלוקוז. בכך העמילופקטין דומה לגליקוגן האנימלי, פרט לכך שרמת הסיעוף של הגליקוגן גבוהה יותר, וניתן למצוא בו פיצולים אחרי כל 8–12 מונומרים.
מבחינה קולינרית, העמילופקטין אחראי לכך שזנים מסוימים של אורז הופכים לדביקים בבישול ומסמיכים את נוזל הבישול שבו בושלו, למשל אורז דביק ואורז לריזוטו.
פטריסיה אליסון

| --- | --- |

אליסון ב-2017
 לידה:  7 בדצמבר 1994 (בת 29) לונדון, אנגליה
 מדינה:  הממלכה המאוחדת 
 תקופת הפעילות:  מ-2018
 מקום לימודים:  Colchester Institute  East 15 Acting School 
 פרופיל ב-IMDb
 
פטרישיה אליסון (באנגלית: Patricia Allison; נולדה ב-7 בדצמבר 1994) היא שחקנית בריטית. בעקבות שורה של הופעות אורח בטלוויזיה, היא קיבלה את התפקיד הגדול הראשון שלה בתור אולה ניימן בסדרת הדרמה הקומית של נטפליקס "חינוך מיני".
ביוגרפיה

בגיל עשר אליסון הופיעה בהפקה של אוליבר טוויסט בבית האופרה המלכותי. לאחר שעזבה את בית הספר, היא למדה תיאטרון מוזיקלי במשך שנתיים במכון קולצ'סטר, ולאחר מכן קורס בן ארבע שנים בבית הספר למשחק "East 15" בולטון, אסקס, שם סיימה תואר ראשון במשחק.
קריירה

ב-2018, אליסון שיחקה בתפקיד קטן בתור מרגריט במיני-סדרה של ה-BBC Les Misérables, לפני שהוצגה בתור אולה ניימן בסדרת הדרמה הקומית "חינוך מיני" של נטפליקס ב-2019. בשנת 2020, תפקידה הועלה לדמות ראשית.
בשנת 2023 ביצעה הופעת אורח בסדרה "יוצאת מן הכלל" (אנ') בשירות הזרמת המדיה "דיסני פלוס".
עצלן רעמתי

| עצלן רעמתי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
תת־סדרה:: עצלנאים
משפחה:: עצלני תלת-אצבע
סוג:: עצלן תלת-אצבע
מין:: עצלן רעמתי
שם מדעי
 Bradypus torquatus ‏איליגר, 1811
תחום תפוצה
תפוצת העצלן הרעמתי, באדום

עצלן רעמתי (שם מדעי: Bradypus torquatus), הידוע גם כאאי, הוא אחד מארבעת המינים בסוג עצלן תלת אצבע. בנוסף אליו קיימים המינים עצלן גמדי, עצלן חום-גרון ועצלן חיוור-גרון. לעצלן הרעמתי ראש קטן, עיניים ואוזניים קטנטנות, וזנב קטן החבוי בפרוותו. אורכו הוא כ-50 ס"מ ומשקלו 4.5 ק"ג. בית גידולו ביער האטלנטי בברזיל.
בפרוותו הגסה מצויים בדרך כלל אצות, קרדיות, קרציות, חיפושיות ועשים. הפרווה היא כהה, ארוכה ודמוית רעמה בראש, בצוואר ובכתפיים, ומכאן שמו, אורך פרוותו באזור הראש יכול להגיע עד 15 ס"מ. הפרווה שעל בטנו היא דקה, סמיכה, וחיוורת.
הוא ניזון מהעלים, מהניצנים, ומהענפים הרכים של מספר עצי יער, במיוחד אלה מהסוג Cecropia. הוא יורד לקרקע רק כדי לעשות צרכים, או לעבור לעץ אחר אם אי אפשר לזוז מענף לענף. הוא כמעט ולא יורד לקרקע מפני שאם הוא נמצא על קרקע נמוכה, הוא אינו יכול לעמוד וללכת, על הקרקע, העצלן יכול רק לגרור את עצמו בעזרת רגליו הקדמיות הארוכות והחזקות יותר. הגנותיו הראשיות הן לא לזוז בכלל וכך לא יבחינו בו או להשתמש בטפריו החדים והחזקים. הוא יכול לשחות טוב. העצלן הרעמתי הוא חיה סוליטרית.
בשנת 1955, העצלן הרעמתי היה מצוי רק בבאהיה, אספיריטו סנטו, וריו דה ז'ניירו במזרח ברזיל, ביערות החוף של באהיה. אוכלוסייתו התדלדלה ככל שהיערות נכרתו. האיום העיקרי לעצלן הרעמתי הוא הרס בתי גידול כתוצאה מכריתת עצים, הפקת פחם עץ, ואישור לנטיעת מטעים ולגידול בקר. ציד ממושך הוא גם כן איום.
הערות שוליים

↑  עצלן רעמתי באתר הרשימה האדומה של IUCN
עונת 1964/1965 בגביע אירופה לאלופות בכדורסל

עונת 1964/1965 בגביע אירופה לאלופות בכדורסל הייתה העונה השמינית של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-10 בדצמבר 1964 ותחרות הסתיימה ב-13 באפריל 1965. בתחרות השתתפו 25 קבוצות. התחרות הסתיימה בניצחון של ריאל מדריד, בפעם השנייה בתולדות המועדון ובפעם השנייה ברציפות.
ישראל בתחרות

מכבי תל אביב בשלב המקודמות הפסידה לא.א.ק. אתונה בסיכום שני משחקים 67:74 ו-64:53.
פדרה (רסין)

שער המהדורה הראשונה של המחזה
פדרה (בצרפתית, בעקבות יוונית עתיקה: Phèdre או Phèdre et Hippolyte) הוא מחזה (טרגדיה) מאת ז'אן רסין. המחזה בחמש מערכות, הכתוב כולו בחרוזים אלכסנדרוניים, הועלה לראשונה בהוטל דה בורגון (Hôtel de Bourgogne) ב-1 בינואר 1677 ונחשב ליצירת המופת של רסין בפרט ושל הדרמה הצרפתית בכלל ולאחת מאבני היסוד של התיאטרון העולמי.
עלילה

את עלילת המחזה טווה רסין לפי טרגדיה של אוריפידס והיא מגוללת את סיפורה של פדרה, בתו של מינוס ורעייתו השנייה של תזאוס. פדרה מתאהבת עד כלות בבנו של תזאוס מנישואיו הראשונים (ובנה החורג) היפוליטוס. היפוליטוס עצמו מאוהב באריקיה, בת שליט אתונה הקודם הכלואה בארמונו של תזאוס, ואינו שם לב כלל לאהבתה של אמו החורגת. פדרה מתנכלת לקשר של היפוליטוס עם אריקיה, מה שגורם רק להתמרמרות מצד היפוליטוס כלפי אמו החורגת.
תזאוס נמצא במלחמה ואל פדרה מגיעה ידיעה על מותו בקרב. היא ממהרת להתוודות בפני היפוליטוס על אהבתה, אך מיד לאחר מכן מתברר כי הידיעה הייתה שקרית ותזאוס עומד לשוב לאתונה. עם שובו של תזאוס לארמון מתגלה מערכת היחסים. הוא מקלל את היפוליטוס, שבורח עם אריקיה, בת-לווייתה של פדרה מתאבדת ופדרה עצמה עומדת על סף מות. אז מגיעה ידיעה על מותו של היפוליטוס. פדרה מתוודה בפני תזאוס על חטאיה ומתה על הבמה.
הדמויות

תזאוס, מלך אתונה
פדרה, רעייתו
היפוליטוס, בנו מנישואיו לאנטיופה מלכת האמזונות
אריקיה, בת שליט אתונה הקודם
אנונה, בת-לווייתה של פדרה
תרמנס, מורהו הפרטי של היפוליטוס ואיש סודו
איסמנה, חברתה ואשת-סודה של אריקיה
פנופה, בת-לווייתה של פדרה
הסגנון

כמחזה בעל שורשים קלאסיים שאף הומחז על ידי סנקה (במחזה "פדרה" פרי עטו) כל הדמויות במחזה שייכות לעולם נעלה ונשגב. השפה מליצית מאוד, פיוטית, קשה ועשירה והדיאלוגים והמונולוגים ארוכים ונפתלים. כל המחזה מחורז וכתוב במשקל חרוז אלכסנדרוני. דבר זה הקשה מאוד על תרגום המחזה לשפות זרות.
עיבודים

ב-1733 חיבר ז'אן-פיליפ ראמו אופרה בשם "איפוליט ואריסי" (Hippolyte et Aricie) המבוססת על המחזה. ב-1830 חיבר יוהאן סימון מאייר אופרה נוספת על סמך המחזה, בשם "פדרה". המשורר הבריטי טד יוז חיבר עיבוד חופשי למחזה פרי עטו. ספרו של אמיל זולא La Curée ("המחצבה") מבוסס באופן רופף על עלילת "פדרה".
"פדרה" בעברית

את המחזה תרגם נתן אלתרמן לפי הזמנת תיאטרון הבימה ב-1945. רוב תרגומי המחזה עד אז ניסו לשמר את החרוז האלכסנדרוני הקשה, למעט המתרגם לרוסית ולרי בריוסוב. אלתרמן החליט לוותר על החרוזים (פרט לחלקים מסוימים) ולמעשה כתב מחדש את המחזה בעברית על פי סגנונו, תוך שהוא מקפיד על יכולת השחקנים לבטא את הטקסט הקשה והארוך באופן ברור ומבלי להתעייף ולעייף את הקהל.
במאי המחזה היה צבי פרידלנד, חנה רובינא שיחקה בתפקיד פדרה, אהרן מסקין גילם את תזאוס, שמעון פינקל את היפוליטוס, פאני לוביץ' את אריקיה, אינה גובינסקה את אנונה, יהושע ברטונוב את תרמנס ושושנה דואר את איסמנה. אלכסנדר אוריה בוסקוביץ' חיבר את המוזיקה וישי קולביאנסקי יצר את התפאורה. הצגת הבכורה התקיימה ב-28 באפריל 1945 וקצרה שבחים רבים.
הערות שוליים

1 2 3 4  דן לאור, אלתרמן עמ' 302-305
| --- | --- |
בקרת זהויות :  NLI: 987007592623305171  BnF: cb11940749z (data)  GND: 4099328-0  LCCN: no00031399  NLA: 35648916  NLG: 177608  SUDOC: 027345513  VIAF: 184070613   WorldCat (עם VIAF): 184070613
עצלני קרקע

| עצלני קרקע |
| --- | --- |
 שלד של ארמותריום
תקופה
אוליגוקן – הולוקן כ-35,000,000–5,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
מחלקה:: יונקים
על־סדרה:: דלשינאים
סדרה:: פילוסאים
תת־סדרה:: עצלנאים
משפחות
 Megalonychidae  Megatheriidae  Nothrotheriidae  Mylodontidae  Orophodontidae?  Scelidotheriinae?  Rathymotheriidae?
עצלני קרקע או עצלני ענק הוא שם כולל למיני עצלנאים, שנכחדו. קבוצה זו אינה טקסונומית (פוליפילטיות) וכוללת כמה משפחות, כולל של העצלנים המודרניים. עצלני הקרקע התפתחו לפני 35 מיליון שנים ונכחדו לפני 10,000–5,000 שנים.
השורדים האחרונים בקבוצה זו חיו באיים האנטילים, וקיימות טענות שהמשיכו לשרוד שם עד שנת 1550 לספירה, אף על פי שעל סמך תיארוך רדיומטרי, הפרט הצעיר ביותר שנמצא הוא בן 4,190 שנה. לעומת זאת, ביבשות אמריקה הצפונית והדרומית, עצלני הקרקע האחרונים נכחדו לפני 10,000 שנים או יותר.
המושג "עצלני קרקע" משמש כשם כללי לכל העצלנים שנכחדו, בשל הגודל היחסי של הצורות הקדומות ביותר שנתגלו, להבדיל מעצלני העצים, הקטנים מהם משמעותית, אשר ממשיכים להתקיים ביערות אמריקה הדרומית. לפיכך, על אף שמם, לא כל עצלני הקרקע בילו את חייהם על פני האדמה.
הגדול בעצלני הקרקע היה המגתריום, בגודל של פיל אסייתי ובגובה של 6 מטרים ומשקל של 4 טונות.
משפחות

פלאונטולוגים זיהו יותר משמונים סוגים של עצלני קרקע, בכמה משפחות:
עצלני דו-אצבע (Megalonychidae)
מגתריים (Megatheriidae)
Nothrotheriidae
מילודוניים (Mylodontidae)
Orophodontidae?
Scelidotheriinae? - בה הסקלידותריום
Rathymotheriidae?
פטריסי ארנאו

פטריסי ארנאו אי פריקס (בקטלאנית: Patrici Arnau i Pericas, לעיתים נקרא בשם הספרדי "פטריסיו" (Patricio);‏ 10 בנובמבר 1907 - 26 באפריל 1991) היה כדורגלן קטלאני-ספרדי ששיחק בין 1923 ל-1934 בברצלונה.
קריירה

ארנאו נולד וגדל בעיר ברצלונה, העיר המרכזית בקטלוניה. ב-1920, כשהיה בן 12, הצטרף לקבוצת הילדים של ברצלונה, קבוצת הכדורגל הבכירה בעיר ובאזור. הוא התקדם במעלה קבוצות הנוער של המועדון, ובעונת 1923/1924, כשהיה בן 16, קודם לקבוצה הבוגרת של המועדון.
במהלך שנות ה-20 של המאה ה-20 חוותה הקבוצה דור זהב, וארנאו לקח חלק בו, לצד שחקנים כגון ז'וזפ סמיטייר, ויסנס פיירה ואמילי סאז'י-ברבה. ארנאו סייע לקבוצתו לזכות באליפות קטלוניה 8 פעמים. ב-1925 פתח בניצחון 2 - 0 על ארנס גצ'ו בגמר הגביע הספרדי וכך סייע לקבוצתו לזכות בתואר. ב-1926 וב-1928 זכתה הקבוצה פעמים נוספות בגביע, אך מבלי שארנאו ישתתף במשחקי הגמר.
ב-1929 היה שותף לזכיית הקבוצה במהדורה הראשונה של הליגה הספרדית ב-9 ביוני 1930 נערך לכבודו משחק הוקרה, משחק בו גברה ברצלונה על ולנסיה 3 - 2. בעונת 1930/1931 ערך 14 הופעות בליגה, ואת שערו הראשון בליגה הבקיע ב-25 בינואר 1931, בתיקו 1-1 עם דפורטיבו אלאבס. בעונה שלאחר מכן הבקיע פעמיים ב-16 משחקים בהם שותף. לאחר שבעונת 1932/1933 הופיע ב-3 משחקים ליגה בלבד, בעונת 1933/1934 שיחק ב-11 משחקי ליגה והבקיע שני שערים. בתום העונה פרש ממשחק.
בין 1930 ל-1933 השתתף ארנאו ב-6 משחקים של נבחרת קטלוניה.
תארים

אליפות ספרד (1): 1929
הגביע הספרדי (3): 1925, 1926, 1928
אליפות קטלוניה (8): 1924, 1925, 1926, 1927, 1928, 1930, 1931, 1932
פטריס באומל

פטריס באומל (בצרפתית: Patrice Beaumelle; נולד ב-24 באפריל 1978 בארל שבצרפת) הוא מאמן
קריירה כמאמן

בשנת 2010 שימש באומל כעוזרו של ארווה רנאר בנבחרת אנגולה, ובשנת 2011 שימש כעוזרו בקבוצת אלג'יר מליגת העל האלג'יראית. כמו-כן, שימש בשנת 2011 כעוזרו של רנאר בנבחרת זמביה.
לאחר שרנאר עזב את נבחרת זמביה בשנת 2013 כדי לאמן את סושו, מונה באומל למאמן נבחרת זמביה. לאחר מינויו של רנאר למאמן נבחרת חוף השנהב ב-31 ביולי 2014, התפטר באומל מאימון נבחרת זמביה, ומונה כעוזרו של רנאר בנבחרת חוף השנהב.
בחודש מרץ 2020 מונה באומל למאמן נבחרת חוף השנהב. וסיים את תפקידו באפריל 2022